laion/Wikipedia-Exotic huggingface dataset:
מגדל העולם לוטה

מגדל העולם לוטה הוא גורד שחקים בגובה 554.5 מטר (1,819 רגל), הכולל 123 קומות. הוא נמצא בסיאול שבדרום קוריאה, ונפתח לציבור ב־3 באפריל 2017. הוא מספר 6 מבין המגדלים הגבוהים בעולם והבניין הגבוה ביותר במדינות ה־OECD. אחרי 13 שנים של תכנון והכנת האתר, המגדל זכה לאישור סופי להתחלת הבנייה על ידי הממשלה בנובמבר 2010. הבנייה עצמה החלה בחודש מרץ 2011. בערב השנה החדשה 2016 חזית הבניין הראתה "2016". ב-27 במרץ 2016 אירע המקרה הראשון של פריצה לאתר העבודה וטיפוס על הבניין. כאשר המגדל עדיין היה בבנייה, שני צלמים רוסים טיפסו לקצה המנוף וצילמו תמונות וידאו. הם נכנסו לאתר הבנייה ללא אישור. ב-2 באפריל 2017 נורו זיקוקים כדי לחגוג את הפתיחה הרשמית של המגדל. לבניית הגג היה צורך בכ-3,000 טון של חלקי פלדה, מנוף שיכול להרים עד 64 טון והלחמות מיוחדות.  הגג בנוי כך שהוא יכול לשאת את משקלו ללא עמודי חיזוק ולעמוד ברעידות אדמה עד עוצמה 9 בסולם ריכטר וברוחות חזקות במיוחד. אוקטובר 2007 אוקטובר 2011 אפריל 2013 אוקטובר 2013 דצמבר 2013 דצמבר 2013 (זום) יוני 2014 יולי 2014 (זום) אוגוסט 2015 ספטמבר 2015 ספטמבר 2016 7 באוקטובר 2017 מדיה וקבצים בנושא מגדל העולם לוטה בוויקישיתוף אתר האינטרנט הרשמי של מגדל העולם לוטה מגדל העולם לוטה, ברשת החברתית פייסבוק מגדל העולם לוטה, ברשת החברתית אינסטגרם http://world.kbs.co.kr/english/news/news_Dm_detail.htm?No=77118 "Das frohe neue Jahr kann kommen! Im südkoreanischen Seoul wurde bereits die LED-Schrift auf dem Lotte World Premium Tower getestet." Picture of LED-lit facade tested with the vertical display of "2016" (viewed from north). Kronenzeitung (Print), Vienna, December 31, 2015, p 14. (German) "Lotte World Tower (555 meters)". 10 באפריל 2016. {{cite web}}: (עזרה) http://www.fox5atlanta.com/news/245829556-story
פרנס פוטרוס

פרנס דיא פוטרוס (בערבית: فرانس ضياء بطرس; נולד ב-14 ביולי 1993) הוא כדורגלן דני-עיראקי המשחק בפורט בעמדת המגן הימני. פוטרוס התחיל את הקריירה שלו במחלקת הנוער של סקוובאקן ובגיל 11 הצטרף לקבוצת הנוער של ארהוס. ב-16 בנובמבר 2012 פוטרוס ערך את הופעת הבכורה שלו בקבוצה הבוגרת בהפסד 2-0 נגד נורשלן. בתחילת עונת 2013/2014 הושאל לסילקבור ובינואר 2014 חתם על חוזה במועדון. בקיץ 2015 חתם לשנתיים וחצי בפרדריסיה מהליגה הדנית הראשונה. לקראת סוף שנת 2017, פוטרוס חתם בהוברו מליגת העל הדנית אליה הצטרף ב-1 בינואר 2018. בינואר 2020, פוטרוס חתם בוויבורג. ביוני 2022 עזב לראשונה את אירופה וחתם בפורט מליגת העל התאילנדית. בצעירותו, פוטרוס שיחק בנבחרות הצעירות של דנמרק. בנובמבר 2017 זומן לראשונה לסגל נבחרת עיראק וב-4 באוגוסט 2018 פוטרוס ערך את הופעת הבכורה שלו בנבחרת בניצחון 0-3 נגד פלסטין. נכלל בסגל עיראק לטורניר גביע אסיה 2023. פרנס פוטרוס, באתר Transfermarkt פרנס פוטרוס, באתר Soccerway פרנס פוטרוס, באתר WorldFootball.net פרנס פוטרוס, באתר National Football Teams פרנס פוטרוס, באתר FootballDatabase.eu פרנס פוטרוס, באתר ESPN شاهد: بطريقةٍ جديدةٍ.. مدربُ المنتخب الوطنيّ كاساس يعلنُ القائمةَ النهائية لكأسِ آسيا 2023 والمُؤلفة من 26 لاعباً בחשבון הטוויטר הרשמי של התאחדות הכדורגל העיראקית, 27 בדצמבר 2023 (בערבית)
דברי הימים (פירושונים)

האם התכוונתם ל... דברי הימים – ספר מהכתובים כרוניקה – סדר והשתלשלות המאורעות דברי הימים - חדשות העבר – עיתון בעריכת ישראל אלדד דברי הימים – פודקאסט על המזרח הקדום בעריכתו והגשתו של אילן אבקסיס
ברווא נורי

ברווא נורי (בערבית: بروا نوري; נולד ב-23 בינואר 1987) הוא כדורגלן עיראקי המשחק בדלכורד בעמדת הקשר. נורי נולד בעיר אורמיה שבאיראן למשפחה כורדית ובגיל שנה עברה משפחתו לשוודיה. נורי התחיל לשחק כדורגל בקבוצת הילדים של וסאלונד ובגיל 13 הצטרף למחלקת הנוער של א.י.ק סולנה. ב-7 באוקטובר 2005 נורי ערך את הופעת הבכורה שלו בקבוצה הבוגרת במשחק הליגה נגד פאלקנבורג. בעונת 2006 הושאל לאוטבידברג ולאחר מכן לואסבי יונייטד. לקראת עונת 2009 נורי חתם בדלכורד, קבוצה המייצגת את הקהילה הכורדית במדינה. בדצמבר 2013 חתם באסטרסונד. נורי היה שותף להעפלה של הקבוצה לליגת העל השוודית בעונת 2015, לזכייה שלה בגביע השוודי בעונת 2016/2017 ולהעפלה לשלב הבתים של הליגה האירופית בעונת 2017/2018 אחרי ניצחונות על גלאטסראיי, פולה אש ופאוק סלוניקי. בשנת 2017 אף מונה לקפטן הקבוצה. ב-25 ביולי 2018 נורי עזב את שוודיה לראשונה בקריירה וחתם בבאלי יונייטד מליגת העל האינדונזית. ב-31 בינואר 2021, נורי הושאל לזאכו מליגת העל העיראקית. נורי שיחק בצעירותו בנבחרות הנוער של שוודיה אך בשנת 2016 החליט לייצג את עיראק בנבחרת הבוגרים. ב-6 בנובמבר 2016 ערך את הופעת הבכורה שלו בנבחרת בתיקו 0-0 נגד ירדן. ב-5 באוקטובר 2017 הבקיע את שער הבכורה שלו בנבחרת בניצחון 1-2 נגד קניה. אסטרסונד הגביע השוודי: 2016/2017 ברווא נורי, באתר Transfermarkt ברווא נורי, באתר Soccerway ברווא נורי, באתר National Football Teams ברווא נורי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברווא נורי".
ג'סטין מיראם

ג'סטין חכמת עזיז מיראם (בערבית: جستن حكمت عزيز ميرام; נולד ב-4 בדצמבר 1988) הוא כדורגלן עבר אמריקאי-עיראקי ששיחק בעמדת החלוץ. מיראם שיחק בקבוצת הכדורגל של תיכון אייזנהאואר, מישיגן ושיחק בליגת המכללות ביבפאיי רוות'ריידרס איתה זכה באליפות המכללות וזכה בתואר ה-MVP בעונת 2007 ובמישיגן וולבירנס. ב-14 בינואר 2011 נבחר במקום ה-15 בדראפט ה-MLS על ידי קולומבוס קרו. ב-22 בפברואר 2011 ערך את הופעת הבכורה שלו בקבוצה במשחק נגד ריאל סולט לייק במסגרת רבע גמר ליגת האלופות של ה-CONCACAF. ב-28 במאי 2011 ערך את הופעת הבכורה שלו ב-MLS בתיקו 3-3 נגד צ'יבאס ארצות הברית. ב-29 בינואר 2018 מיראם חתם באורלנדו סיטי תמורת 1.05 מיליון דולר. ב-3 באוגוסט 2018 מיראם חזר לקולומבוס קרו. ב-11 בפברואר 2020, מיראם חתם בריאל סולט לייק. בשנת 2013 מיראם קיבל אזרחות עיראקית ובספטמבר 2013 זומן לראשונה לסגל נבחרת עיראק. ב-14 בנובמבר 2014 מיראם ערך את הופעת הבכורה שלו בנבחרת בהפסד 1-0 נגד כווית במסגרת גביע האומות 2014. מיראם נכלל בסגל הנבחרת לקראת גביע אסיה בכדורגל 2015 בו הגיע עיראק למקום הרביעי. ב-3 בספטמבר 2015 הבקיע את שער הבכורה שלו בנבחרת בניצחון 1-5 נגד טאיוואן. מדיה וקבצים בנושא ג'סטין מיראם בוויקישיתוף אתר האינטרנט הרשמי של ג'סטין מיראם ג'סטין מיראם, באתר Transfermarkt ג'סטין מיראם, באתר Soccerway ג'סטין מיראם, באתר WorldFootball.net ג'סטין מיראם, באתר National Football Teams ג'סטין מיראם, באתר FootballDatabase.eu
משה רוזנבלום

משה רוזנבלום (מכונה הרמ"ר; ה'תר"י, 1850 - י"ז באב ה'תרפ"ח, 1928) היה מחנך, סופר, עסקן ציבורי בחצר חסידות חב"ד ברוסיה, מייסד ועורך עיתון הילדים האח. מנהל לשכתם של רבי שלום דובער שניאורסון ובנו רבי יוסף יצחק מחב"ד, מזכיר ישיבת תומכי תמימים בלובביץ', מייסד ומנהל ישיבת תומכי תמימים ברוסטוב על הדון וחדר בלובביץ'. כתב את הספר "דברי ימי התמימים" המתאר את קורות ישיבת תומכי תמימים. הרב רוזנבלום הוא אחד משלושת הרבנים שרבי שמואל שניאורסון הסמיכם לרבנות בכתב ידו לאחר שבחנם בעצמו. למד אצל הרב יצחק שלמה יואל שרמן, רבה של רובנא. נכדתו של רוזנבלום סיפרה שרבי שלום דובער שניאורסון הטיל עליו לחבר כמין "קיצור שולחן ערוך" המיוסד על שולחן ערוך הרב של בעל התניא. אחרי שהשלים את כתיבת הספר נפלה שרפה בביתו בשבת והספר נשרף. שימש כמלמד בעיר נובגורד-סבירסק עד ה'תרס"ט (1909), אז התקבל לעבוד בישיבת תומכי תמימים בעיירה לובביץ'. היה חבר בוועד של "איגוד התמימים". ערך את השבועון לילדים 'האח', שהופיע משנת ה'תרע"א (1910) עד פרוץ מלחמת העולם הראשונה בשלהי שנת ה'תרע"ד (1914). מונה למזכיר ולראש לשכת רבי שלום דובער שניאורסון ובנו הרב יוסף יצחק שניאורסון. האחרון כתב עליו בה'תרס"ט: ”ועתה הנה לקחתי מזכיר ואיש סודי אשר הוא ישתדל למלאות כל הדרוש בענייני”. ב-1910 ניהל את הלשכה שעסקה בהכנת אספת הרבנים באותה שנה. הוא נסע בשליחות רש"ב נסע אל הרבנים דוד פרידמן, חיים סולובייצ'יק, ה'חפץ חיים' וחיים עוזר גרודזנסקי. לאחר שנים יצאה סדרת מאמרים בשם "רבנות מול השכלה" שכתב[דרושה הבהרה], והרקע להם היא אספת הרבנים הזו. כן נסע אל הרב מנחם מנדל חן לניז'ין לערוך "פרטיכל" ולהכין ספר תקנות ל"אגודת יראים". בה'תרע"ד (1913) הקים רוזנבלום בלובביץ' מוסד שכונה "חדר דרוסטוב" שיועד לתלמידים דוברי רוסית אשר ידיעותיהם ביהדות דלות. הוא ניהל ושימש משגיח במוסד זה. בה'תרע"ו (1915) עזב רש"ב את לובביץ', ולאחר שהגיע לרוסטוב על הדון עברו לשם גם רוזנבלום ותלמידיו. בסוף שנת ה'תרע"ז (1917) עבר לפטרוגרד, לצורך ניהול הלשכה המייצגת את האינטרסים של היהדות החרדית לקראת האספה המכוננת ברוסיה, קונגרס היהודים ואספת הרבנים הכללית. לאחר מכן עברה הלשכה לחרקוב. לאחר מכן ניהל את ישיבת תומכי תמימים ברוסטוב. בה'תרפ"א (1921) נערך ברוסטוב משפט-ראווה נגד ישיבת 'תומכי תמימים' שברוסטוב ומנהליה. רוזנבלום נמנה עם צוות הסניגורים. נפטר בה'תרפ"ח (1928) ברוסטוב. ספור : מדברי ימי יותם, אחז, יחזקיהו מלכי יהודה, ווילנא, תר"ע דברי ימי התמימים, קורות ישיבת תומכי תמימים בלובביץ' הודעה מפורטת, קונטרס הסוקר את תולדות ישיבת תומכי תמימים, בעברית ובגרמנית קול קורא, קונטרס בענייני אספת הרבנים 1910 אשר היה מעורב בה יהושע מונדשיין, "עורך "האח": הרה"ח ר' משה רוזנבלום ע"ה", כפר חב"ד 892, באתר "כרמים" שניאור זלמן ברגר, תולדות הרב משה רוזנבלום, האח, כפר חב"ד: "אהלי שם" – ליובאוויטש, תשע"ב 2012, עמ' 31–84, באתר אוצר החכמה דברי ימי התמימים, יהושע מונדשיין, הוצאת כרמים 2017, עמ' 15 הרב יוסף יצחק שניאורסון, אגרות קודש א', עמ' מ"ו, באיגרת לרב שלמה יהודה ליב אליעזרוב נאום ההגנה וחלק מנאום הסיכום שנשא פורסמו אצל: א"א גרשוני, יהדות ברוסיה הסובייטית, עמ' לז ואילך הספר, באתר היברובוקס.
טניסאי

טניסאי או שחקן טניס הוא ספורטאי המשחק טניס. ישנם טניסאים חובבים ואף מקצוענים. כיום, כל הטניסאים המקצוענים משתייכים להתאחדויות טניס. הטניסאים הגברים משתייכים לסבב ה-ATP המנוהל על ידי התאחדות הטניסאים המקצוענים, והנשים משתייכות לסבב ה-WTA המנוהל על ידי התאחדות הטניס לנשים. במסגרת הסבבים, השחקנים נוסעים ברחבי העולם למשחקים בטורנירים שונים. הטניסאים מרוויחים את משכורתם מהענף במידה רבה כתוצאה מהטורנירים בהם הם משתתפים, בהתאם לרמת ההצלחה שלהם בהם. עם זאת, טניסאים בכירים רבים מרוויחים כסף רב כתוצאה מהסכמי פרסום עם חברות מובילות. רובם אף נהנים מתמיכתו של ספונסר. כל הטניסאים נמצאים בכפוף לפדרציה הבינלאומית לטניס (ITF) המנהלת את כלל הטניס ברחבי העולם. הם משתתפים לעיתים עם הנבחרת הלאומית בטניס של מדינתם, ומשחקים עבורה בגביע דייוויס (גברים), גביע הפדרציה (נשים) וטורניר הטניס במשחקים האולימפיים – שלושה טורנירים המאורגנים על ידי ה-ITF. הטניסאים נמצאים בתוך מועדונים, המעניקים להם לעיתים חסות וכסף. מלבד בסבבים הבינלאומיים, הם משחקים לעיתים עבור מועדוניהם בגביע המדינה של ארצם המשוחק במתכונת קבוצתית, וכמו כן לוקחים חלק באליפות המדינה המנוהלת במתכונת יחידים. השחקנים ממוקמים על פי מספר הנקודות שהם משיגים בדירוגים העולמיים של ה-ATP וה-WTA. על ידי רבים, נחשב רוג'ר פדרר כטניסאי הטוב בהיסטוריה, מאחר שהוא ניצב בפסגת הדירוג העולמי לגברים במשך ארבע שנים וחצי, ואף זכה למחמאות לא מעטות בתקשורת מטניסאי עבר מובילים, כדוגמת פיט סמפראס, ביורן בורג ובוריס בקר. בסיום כל שנה מחולק פרס "טניסאי השנה" מטעם איגוד עיתונאי הספורט הבינלאומי. הזוכה בתואר (2009) הוא רוג'ר פדרר. בנוסף, סבב ה-ATP מחלק את תואר "שחקן החודש" לטניסאי היחידים ו"זוג החודש" לשחקני הזוגות המצטיינים בכל חודש מסוים. טניסאים באתר ה-ATP טניסאיות באתר ה-WTA נדאל: "פדרר הטוב בהיסטוריה", באתר וואלה, 10 ביולי 2007 Bleacher Report, Tennis Player of The Year: Rafael Nadal, 9.11.2008 ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
גביע הפדרציה 2008

גביע הפדרציה 2008 הייתה התחרות ה-46 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו בינואר 2008 ומשחק הגמר הסתיים ב-14 בספטמבר 2008. נבחרת רוסיה ניצחה במשחק הגמר את נבחרת ספרד וזכתה בגביע בפעם הרביעית בתולדות הנבחרת. זה היה הניצחון הרביעית בתקופה של חמש שנים. מתכונת התחרות הייתה זהה למתכונת של העונה הקודמת. כל המפגשים כללו 5 משחקים. בית עולמי א' כלל 8 קבוצות ועוד 8 קבוצות היו בבית עולמי ב'. יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה). לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2009. בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב': צרפת ואיטליה נותרו בבית עולמי א' יפן ואוקראינה המשיכו לשחק בבית עולמי ב' צ'כיה וארגנטינה עלו לבית העולמי א' גרמניה וישראל ירדו לבית העולמי ב' בנבחרת ישראל השתתפו ציפי אובזילר ושחר פאר. הנבחרת החלה את השתתפותה בבית עולמי א'. הנבחרת שיחקה במרכז הטניס רמת השרון נגד רוסיה והיא הפסידה 4:1. בפלייאוף היא נפגשה עם צ'כיה הפסידה 2:3 וירדה לבית עולמי ב'. מדיה וקבצים בנושא גביע הפדרציה 2008 בוויקישיתוף נתוני משחק הגמר
סיאט 850

סיאט 850 (בספרדית: SEAT 850) היא מכונית סופרמיני, אשר הרכיבה יצרנית כלי הרכב הספרדית סיאט, בין השנים 1966–1974. הדגם התבסס על דגם הפיאט 850 אשר יוצר על ידי קונצרן פיאט האיטלקי. סך הכול יוצרו 664,346 יחידות. סיאט 850 - 2 דלתות סיאט 850 - 4 דלתות סיאט 850 ספורט ספיידר (קבריולה) סיאט 850 - ספורט (קופה) 2 דלתות (גרסת "D") 2 דלתות (גרסת "N") 4 דלתות (גרסת "Especial") 4 דלתות (גרסת "D Especial") סיאט 850, 2 דלתות סיאט 850, 2 דלתות סיאט 850 סיאט 850, 4 דלתות סיאט 850, שנת 1973 - 4 דלתות סיאט 850, שנת 1971 - 4 דלתות סיאט 850, שנת 1969 - ספורט ספיידר סיאט 850 - ספורט ספיידר סיאט 850, שנת 1969 - ספורט ספיידר סיאט 850 - ספורט ספיידר סיאט 850, שנת 1971 - ספורט ספיידר סיאט 850 ספורט (קופה) סיאט 850 ספורט (קופה) סיאט 850 ספורט (קופה) סיאט 850 ספורט (קופה) סיאט פיאט 850 סיאט 600 סיאט 1400 סיאט 133 מדיה וקבצים בנושא סיאט 850 בוויקישיתוף מדיה וקבצים בנושא סיאט 850 בוויקישיתוף מדיה וקבצים בנושא סיאט 850 בוויקישיתוף סיאט 850 (4:30 דקות), יו-טיוב סיאט 850 (1:31 דקות), יו-טיוב סיאט 850 (3:20 דקות), יו-טיוב סיאט 850 (4:18 דקות), יו-טיוב סיאט 850, קופה (3:35 דקות), יו-טיוב סיאט 850 - היסטוריה seat.com/why-seat/seat-850 סיאט 850motorpasion.com/clasicos
ערך נוכחי

ערך נוכחי (או ערך מהוון) הוא הערך בהווה של סכום כסף (או זרם תשלומים) שאמור להתקבל במועד כלשהו בעתיד. הערך הנוכחי נמוך מן הערך בעתיד בשיעור הריבית המצטברת במשך אותה תקופה, פער זה נותן את ערך הזמן של הכסף. מציאת הערך הנוכחי מתבצעת על ידי היוון. ערך נוכחי הוא אחד מכלי העבודה המרכזיים בתורת המימון העוסקת, בין השאר, בבחירה בין אלטרנטיבות של השקעה או מימון, ובתורת האקטואריה העוסקת בפתרון בעיות כלכליות בהן משולבים מצבי אי-ודאות תוך שימוש בטכניקות מתמטיות וסטטיסטיות. מציאת הערך הנוכחי PV של סכום עתידי FV, או היוון, היא "ניכוי" הריבית שמתווספת על הסכום PV עד המועד העתידי. במילים אחרות, ערכו הנוכחי של הסכום העתידי FV הוא הסכום בהווה PV, שאם יצבור ריבית עד המועד העתידי, ישווה ל FV. כך למשל, כאשר הריבית המתווספת היא R ומספר התקופות הוא t, חישוב הערך הנוכחי יתבצע על ידי הכפלת הסכום העתידי בגורם:   1 ( 1 + R ) t {\displaystyle \ {\frac {1}{(1+R)^{t}}}} הערך הנוכחי של סכום כסף עתידי המתקבל בעוד t שנים מחושב באופן הבא:   P V = F V ⋅ 1 ( 1 + R ) t {\displaystyle \ PV=FV\cdot {\frac {1}{(1+R)^{t}}}} PV - ערך נוכחי FV - ערך עתידי R - שיעור הריבית התקופתית t - מספר תקופות צבירת ריבית באופן כללי, כאשר מחשבים את הערך הנוכחי עבור סדרת סכומים, נשתמש בנוסחה הבאה:   P V = ∑ t = 1 T C F t ( 1 + r ) t {\displaystyle \ PV=\textstyle \sum _{t=1}^{T}\displaystyle {CF_{t} \over (1+r)^{t}}} . כאשר מפקידים סכום קבוע בסוף כל תקופה, הנוסחה לחישוב הערך הנוכחי היא:   P V = p m t ⋅ ( 1 − 1 ( 1 + R ) n R ) {\displaystyle \ PV=pmt\cdot \left({\frac {1-{\frac {1}{(1+R)^{n}}}}{R}}\right)} PV - ערך נוכחי pmt - סכום תקופתי קבוע R - ריבית n - תקופות נוסחה זו נובעת ישירות מהנוסחה לחישוב סכום של סדרה הנדסית. הגורם:   1 − 1 ( 1 + R ) n R {\displaystyle \ {\frac {1-{\frac {1}{(1+R)^{n}}}}{R}}} , נקרא גם "מקדם ערך נוכחי מצטבר" (מ.ע.נ.מ). אדם מעוניין ללוות כסף. יכולת ההחזר שלו היא 1,000 שקלים בחודש. ההלוואה היא ל-10 שנים, ומכאן שמספר התשלומים הוא 120. הריבית השנתית היא 6%. כמה כסף יוכל ללוות? תשובה - על ידי הצבה בנוסחה:   P V = p ⋅ ( 1 − 1 ( 1 + R ) n R ) {\displaystyle \ PV=p\cdot \left({\frac {1-{\frac {1}{(1+R)^{n}}}}{R}}\right)} ומכיוון שהריבית החודשית היא (בקירוב) 0.005 [ 12 / 6% = 0.005 ], ומספר התשלומים הוא 120, נפתור את המשוואה כדלהלן:   90 , 073.45 = 1 , 000 ⋅ ( 1 − 1 1.005 120 0.005 ) {\displaystyle \ 90,073.45=1,000\cdot \left({\frac {1-{\frac {1}{1.005^{120}}}}{0.005}}\right)} ישנם מקרים בהם נרצה לחשב את הערך הנוכחי של תזרים אינסופי של ריבית. למשל, כמה כסף יש להפקיד בקרן כך שתניב הכנסה קבועה לעד? במקרה זה הנוסחה פשוטה הרבה יותר והיא מתמצה ב:   P V = C r {\displaystyle \ PV={\frac {C}{r}}} כש: PV - ערך נוכחי C - נקרא גם:PMT - סכום קבוע עתידי r - גובה הריבית הערה: קיימות נוסחאות נוספות עבור סכומים ההולכים וגדלים (או קטנים) לאורך הזמן. ערך עתידי היוון מופקדי ט., שרוני א. יסודות המימון (2019). ערך נוכחי, באתר MathWorld (באנגלית)
גביע הפדרציה 2009

גביע הפדרציה 2009 הייתה התחרות ה-47 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו בינואר 2009 ומשחק הגמר הסתיים ב-8 בנובמבר 2009. נבחרת איטליה ניצחה במשחק הגמר את נבחרת ארצות הברית וזכתה בגביע בפעם השנייה בתולדות הנבחרת. מתכונת התחרות הייתה זהה למתכונת של העונה הקודמת. כל המפגשים כללו 5 משחקים. בית עולמי א' כלל 8 קבוצות ועוד 8 קבוצות היו בבית עולמי ב'. יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה). לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2010. בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב': צרפת נותרה בבית עולמי א' סלובקיה המשיכה לשחק בבית עולמי ב' סרביה, גרמניה ואוקראינה עלו לבית העולמי א' סין, ארגנטינה וספרד ירדו לבית העולמי ב' בנבחרת ישראל השתתפו ציפי אובזילר ושחר פאר. הנבחרת החלה את השתתפותה בבית עולמי ב'. הנבחרת נפגשה עם אוקראינה והיא הפסידה 2:3. בפלייאוף היא נפגשה עם אסטוניה הפסידה 2:3 וירדה לבית אזורי. מדיה וקבצים בנושא גביע הפדרציה 2009 בוויקישיתוף נתוני משחק הגמר
שאלה של שפיות

שאלה של שפיות (באנגלית: Nuts) הוא סרט דרמה אמריקאי משנת 1987 בבימוי של מרטין ריט עם ברברה סטרייסנד וריצ'רד דרייפוס בתפקידים הראשיים. סטרייסנד גם הפיקה את הסרט וכתבה את המוזיקה. התסריט מבוסס על מחזה בשם זה של תום טופור שהועלה בברודוויי ב-1979. טופור השתתף גם בכתיבת התסריט. המחזה והסרט עוסקים בבעיה של קביעת שפיות וכן בבעיית התעללות מינית. חל מהעלילה מופיע בצורת פלשבק. הסרט היה מועמד לפרס גלובוס הזהב לסרט הטוב ביותר - דרמה. ברברה סטרייסנד הייתה מועמדת לפרס גלובוס הזהב לשחקנית הטובה ביותר - סרט דרמה. ריצ'רד דרייפוס היה מועמד לפרס גלובוס הזהב לשחקן המשנה הטוב ביותר - סרט קולנוע. זו הייתה הופעתם האחרונה בקולנוע של קרל מלדן ורוברט ובר. קלאודיה דרייפר (ברברה סטרייסנד) היא זונת צמרת הנאשמה ברצח הלקוח שלה אלן גרין (לזלי נילסן). למעשה היא הרגה אותו מתוך הגנה עצמית לאחר שתקף אותה אבל השאלה המשפטית היא האם להכריזה כבלתי שפוייה ולהחזיקה בבית חולים לחולי נפש במשך 17 שנים או להכריז עליה כשפוייה וזכאית למשפט רגיל והוגן. הוריה רוז קירק (מורין סטייפלטון) ואביה החורג ארתור קירק (קרל מלדן) מעוניינים שתוכרז כבלתי שפוייה כי זה ימנע משפט פומבי ומבייש. גם רופא בית הסוהר הפסיכיאטר ד"ר הרברט מוריסון (אלי וולך) משוכנע כי לאור התנהגותה בבית הסוהר היא בלתי שפוייה. לאחר שקלאודיה תוקפת את הסנגור שלה ופוצעת אותו, ממנה בית המשפט את אהרון לוינסקי (ריצ'רד דרייפוס) מהסניגוריה הציבורית, לסניגור בעל כורחו. התובע הוא עורך הדין מקמילן (רוברט ובר). לוינסקי מתחיל לתחקר את קלאודיה ונתקל בהתחלה בהתנגדות קשה וחוסר שיתוף פעולה אבל עם הזמן היא מתחילה להתרכך ולוינסקי מתחיל להבין את קורות חייה של קלאודיה שהביאו אותה למצב זה. בבית המשפט נחקרים ד"ר מוריסון והזוג קירק. אמה מספרת שקלאודיה גדלה יפה בבית מהמעמד הבינוני-גבוה אך מגיל שש החל להופיע שינוי בהתנהגותה והיא אינה מבינה למה. קלאודיה עזבה את הבית בגיל צעיר, התחתנה ולאחר שנתיים התגרשה והפכה לזונה. נקודת המפנה היא כאשר לוינסקי חוקר את האב החורג ומתברר שעד גיל 13 הוא נהג לרחוץ אותה באמבטיה. השופט סטנלי מרדוק (ג'יימס ויטמור) קובע לבסוף שקלאודיה שפויה ומסוגלת לעמוד לדין. קלאודיה משתחררת על תנאי, עומדת לדין ומזוכית. "שאלה של שפיות", במסד הנתונים הקולנועיים IMDb (באנגלית) "שאלה של שפיות", באתר נטפליקס "שאלה של שפיות", באתר AllMovie (באנגלית) "שאלה של שפיות", באתר Rotten Tomatoes (באנגלית) "שאלה של שפיות", באתר Box Office Mojo (באנגלית) "שאלה של שפיות", באתר אידיבי "שאלה של שפיות", במסד הנתונים הקולנועיים KinoPoisk (ברוסית) קדימון לסרט שאלה של שפיות, באתר יוטיוב תמר גלבץ, סטרייסנד שראו - "שאלה של שפיות" (ארה"ב, 1987), כל העיר, 20 במאי 1988
אגר מקונקי

מצע אגר מקונקי (באנגלית: MacConkey agar) הוא מצע עשיר, סלקטיבי והבחנתי לחיידקים, באמצעותו ניתן לבודד חיידקים גראם-שליליים, לרבות מתגים גראם-שליליים מהמעי על בסיס תסיסת לקטוז. גורמי הסלקציה הם מלחי מרה (אנ') וקריסטל ויולט (אנ') המעכבים את גדילתם של רוב החיידקים הגראם-חיוביים, וכך מאפשרים סלקציה ובידוד של גראם שליליים. הגורם ההבחנתי הוא אינדיקטור ה-pH ניוטרל רד המאפשר זיהוי של ניצול לקטוז, וכך מאפשר הבחנה בחיידקי מעיים המסוגלים לבצע תסיסת לקטוז. בחיידקים מסוג Lac+ (מנצלי לקטוז) ניצול לקטוז גורם לירידת ה-pH וצבע המושבות אדום/ורוד. בחיידקים מסוג Lac- (שאינם מנצלי לקטוז) ניצול פפטון גורם לעליית ה- pH וצבע המושבות לבן. מצע זה פותח על ידי הבקטריולוג הבריטי אלפרד תיאודור מקונקי בתחילת המאה ה-20. פפטון - 17 גרם פרוטאוז פפטון - 3 גרם לקטוז - 10 גרם מלחי מרה - 1.5 גרם נתרן כלורי - 5 גרם אינדיקטור ניוטרל רד - 0.03 גרם קריסטל ויולט - 0.001 גרם אגר - 13.5 גרם מים - עד להשלמה ל-1 ליטר ולהתאמת ה-pH ל-0.2 +/- 7.1. ישנם מספר וריאציות של מצע מקונקי בהתאם לצורך, למשל: מוסיפים 0.001 גרם (פר 1 ליטר) של קריסטל ויולט כאשר מבקשים לבדוק האם גדילתם של חיידקים גראם-חיוביים מעוכבת. במידה ותכונת ה-"swarming" (סוג של תנועה קולקטיבית של חיידקים) אינה דרושה אצל חיידקים ממשפחת Proteus ניתן להשמיט את הנתרן הכלורי. כדי לבודד את פתוגן המעיים Escherichia coli O157:H7 מוסיפים סורביטול למצע. מדיה וקבצים בנושא אגר מקונקי בוויקישיתוף Allen, Mary E (2005). "MACCONKEY AGAR PLATES PROTOCOLS, American Society For Microbiology March, SANDRA B., and S. A. M. U. E. L. Ratnam. "Sorbitol-MacConkey medium for detection of Escherichia coli O157: H7 associated with hemorrhagic colitis." Journal of clinical microbiology 23.5 (1986): 869-872. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אריה (ספינה)

אריה הוא כלי שיט קטן, דמוי טורפדו, שהיה בשלבי פיתוח בשנות ה-60 של המאה ה-20, והיה אמור להציג תפיסה מקורית. יוחאי בן-נון, בהיותו מפקד חיל הים, יזם פיתוח של כלי שיט מודרני קטן, דמוי טורפדו, שיהיה מונהג על ידי לוחם בודד. ה"אריה" תוכנן להיות בעל טווח שיט גדול, ומסוגל לפעול גם בתנאי ים קשים. ה"אריה" היה מבוסס על עיקרי ה"חזירים" וסירות הנפץ, שהיו בשימוש בשייטת 13, אולם נועד להיות משופר בהרבה. החידוש ב"אריה" היה שיוטו במצב של חצי צלילה: הגוף שקוע במים אולם המפעיל יושב בתא חיצוני מעל פני הים. היתרון הברור הוא שהכלי נמוך וקשה לגילוי בעוד שהוא מופעל על ידי מנוע שרפה פנימית, מה שמגדיל במידה רבה את טווח פעולתו. אבי הרעיון היה פרופ' מרטין אבקוביץ, מהמחלקה להנדסה ימית במכון הטכנולוגי במסצ'וסטס (MIT) – שם השתלם בזמנו בן-נון. עבודת התכנון החלה בשנת 1962, במסגרת פנימית. לאחר בניית אבטיפוס וניסויי ים מוצלחים, הוצג דגם ניסיוני ב-1965 לפני ראשי מערכת הביטחון. הוחלט בפורום זה להעביר את המיזם להמשך פיתוח ותכנון לתעשייה האווירית. עם פרישתו של בן-נון, שהיה היוזם והכוח המניע, מפיקוד על חיל הים, נעצר המיזם. בשנת 1979 נכנס לשימוש דגם מתקדם של "חזיר" שנקרא "רם", ושימש להובלת לוחמים. שימוש מבצעי ראשון בדגם זה נעשה לשם טיבוע אוניית מחבלים בשם "טארק" במעגן צור, ב-26 באפריל 1979. לא נמסר עד כמה מבוסס ה"רם" על תכנון ה"אריה". אריה (מטוס) - פרויקט תכנון מטוס קרב על ידי התעשייה האווירית לישראל, שפיתוחו לא הושלם. שיה בן-נון ודיתה גרי, (עורכות), התקופה לקחה אותנו: יוחאי בן-נון- דיוקן, תל אביב: משרד הביטחון, 2003, עמ' 120. שלמה אראל, לפניך הים: סיפורו של ימאי, מפקד ולוחם, תל אביב: משרד הביטחון, תשנ"ח. אבנר שור, אבירם הלוי, טל בשן, האש והדממה, סיפורו של יוחאי בן-נון, מייסד שייטת 13, בן שמן: כתר ספרים, 2017, עמ' 238–246. זאב אלמוג, מפקד שייטת 13: הפלגות חיי, 2 כרכים, מודיעין: כנרת, זמורה ביתן, 2014. כלי שיט דומים פועלים על מצברי חשמל. לאחר הפלגה קצרה על כלי השיט לחזור לבסיס-האם לטעון מחדש את המצברים. מגבלה דומה קיימת גם לגבי צוללת, שלאחר שיט תת-מימי קצר, חייבת לצוף ולהפעיל מנועי שרפה פנימית (הצורכים אוויר) על מנת לטעון את מצבריה. טכנולוגיית המצברים בתקופה הנידונה הייתה בראשיתה והמצברים היו כבדים, מסורבלים ובעלי קיבולת נמוכה, בניגוד למקובל כיום. זאב אלמוג, מפקד שייטת 13 - הפלגות חיי, כנרת, זמורה ביתן, 2014, עמ' 718. זאב אלמוג, מפקד שייטת 13 - הפלגות חיי, כנרת, זמורה ביתן, 2014, עמ' 1080-1078.
סיאט 1200/1430 ספורט

סיאט 1200/1430 ספורט (בספרדית: SEAT 1200 Sport/ 1430 sport) הם 2 סוגי מכוניות כמעט זהות, בתצורת קופה, (1,200 סמ"ק ו-1,430 סמ"ק), אשר יוצרו על ידי יצרנית כלי הרכב הספרדית סיאט בין השנים 1975–1981. דגמי "סיאט 1200 ספורט" ו-"סיאט 1430 ספורט" הוצגו לראשונה בדצמבר 1975. המכירות החלו בפברואר 1976. יוצרו 19,322 יחידות. מקדם הגרר של הדגם: 0.37 תאוצת דגם "סיאט 1200 ספורט" בין 0-100 קמ"ש היא 14.5 שניות. תאוצת דגם "סיאט 1430 ספורט" בין 0-100 קמ"ש היא 13.7 שניות. גוף הרכב "סיאט 1200 ספורט" זהה לגוף הרכב "סיאט 1430 ספורט". סיאט 1200 ספורט - 2 דלתות, מנוע 1,197 סמ"ק סיאט 1430 ספורט - 2 דלתות, מנוע 1,438 סמ"ק (מנוע סיאט 1430) סיאט 1200 ספורט, שנת 1977 סיאט 1200 ספורט, שנת 1977 סיאט 1200 ספורט סיאט 1200 ספורט סיאט 1200 ספורט סיאט 1200 ספורט סיאט 1200 ספורט סיאט 1200 ספורט סיאט 1430 ספורט סיאט 1430 ספורט - מבט ללוח הבקרה סיאט 1430 ספורט, שנת 1979 סיאט פיאט פיאט 124 פיאט 125 סיאט 1430 סיאט 850 סיאט 1400 סיאט 1500 סיאט 1200 ספורט (clubseatsport) מדיה וקבצים בנושא סיאט 1200/1430 ספורט בוויקישיתוף סיאט 1200 ספורט (2:40 דקות), יו-טיוב סיאט 1430 ספורט (1:18 דקות), יו-טיוב סיאט 1200 ספורט, סיאט 1430 ספורט - מידות ונתונים טכניים automobile-catalog סיאט 1200 ספורט, סיאט 1430 ספורט - נתונים טכניים seat1200.es/fichatecnica סיאט 1200 ספורטclubseatsport.com/Seat1200